钦定古今图书集成/方舆汇编/职方典/第1470卷 > 《点苍山》童轩
## 钦定古今图书集成/方舆汇编/职方典/第1470卷 > 《点苍山》童轩

点苍山色何奇哉，芙蓉朵朵天边开。嶙峋直上九千
仞，俯视群岫皆蓓蕾。夸娥不能移，巨灵不能劈。南风
十日吹不平，但见云开横铁壁。琪花瑶草四时闲，此
景仿佛非人间。千年老雪消不尽，龙湫六月生阴寒。
我欲乘风升绝顶，倒控苍虬凌倒景。黄鹤仙人手可
招，咫尺蓬莱五云境。